
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 21C/24/2026 8726201540 21. 07. 2026 JUDr. Alexandra Mochnacká ECLI:SK:OSPP:2026:8726201540.4
Opravné uznesenie Okresný súd Poprad v právnej veci navrhovateľky: Martina Leštinská, so sídlom Zochova 1672/32, 060 01 Kežmarok, IČO: 46 757 333, právne zastúpenej: AK Berčo, s. r. o., advokátska kancelária so sídlom J. Hanulu 19, 052 01 Spišská Nová Ves, IČO: 54 329 281, proti odporcovi: Obec Štrba, so sídlom Hlavná 188/67, 059 38 Štrba, IČO: 00 326 615, právne zastúpeného: Advokátska kancelária Miloš Čičmanec, s. r. o., so sídlom Petra Jilemnického 5778/43, 058 01 Poprad, IČO: 53 530 926, o nariadení neodkladného opatrenia, takto rozhodol: I. Označenie identifikačného čísla organizácie odporcu v záhlaví uznesenia Okresného súdu Poprad č. k. 21C/24/2026-48 zo dňa 04.05.2026 sa opravuje tak, že správne znie: „IČO: 00 326 615“. II. Ostatné časti uznesenia zostávajú nezmenené. odôvodnenie: 1. Uznesením č. k. 21C/24/2026-48 zo dňa 04.05.2026 súd nariadil odporcovi opätovné pripojenie Stánku pri Hoteli A. na B. C., ktorý je postavený na pozemku parcely C-KN č. 3603, o výmere 11.139 m2, zapísanom na liste vlastníctva č. XXXX, pre Obec B., k. ú. B., užívaný navrhovateľkou, na napájanie elektrickou energiou, na existujúcu prípojku elektrickej energie (I. výrok) v prevyšujúcej časti návrh zamietol (II. výrok) a navrhovateľke priznal voči odporcovi právo na náhradu trov konania v plnom rozsahu (III. výrok). 2. Dňa 09.07.2026 bol tunajšiemu súdu doručený návrh na vydanie opravného uznesenia zo strany právneho zástupcu navrhovateľky, v ktorom uviedol, že žiada súd o vydanie opravného uznesenia z dôvodu nesprávne uvedeného IČO odporcu. 3. Podľa § 224 Civilného sporového poriadku, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. S poukazom na vyššie uvedené súd v zmysle citovanej zákonnej úpravy opravil chybu v písaní a v písomnom vyhotovení uznesenia Okresného súdu Poprad č. k. 21C/24/2026-48 zo dňa 04.05.2026, tak ako je uvedené vo výrokovej časti tohto opravného uznesenia. Poučenie: Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. (§ 357 písm. f/ CSP)
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

